b'\n_START_ARTICLE_\nJo\xc5\xbee Osana\n_START_SECTION_\n\xc5\xbdivljenje in delo\n_START_PARAGRAPH_\nOsana je leta 1943 diplomiral iz primerjalne knji\xc5\xbeevnosti na ljubljanski Filozofski fakulteti. Prvi klavirski pouk je dobil pri J. Gosti\xc4\x8du. \xc5\xa0tudij je nadaljeval na Glasbeni matici in na Akademiji za glasbo v Ljubljani ter se izpopolnjeval v Italiji (Siena, Rim). Leta 1948 se je preselil v Argentino, kjer je v Buenos Airesu deloval kot koncertni pianist in pou\xc4\x8deval klavir v lastni glasbeni \xc5\xa1oli. Odmevne so bile njegove klavirske spremljave recitalov altiske in koncertne pevke F. Golob. Leta 1971 je postal organist v slovenski \xc5\xbeupniji Brezmade\xc5\xbene v Torontu in zborovodja tamka\xc5\xa1njega mladinskega pevskega zbora ter u\xc4\x8dil petje v slovenski \xc5\xa1oli._NEWLINE_Napisal je nekaj glasbenih del, npr. Slovenija v svetu (na besedilo M. Krem\xc5\xbearja) (COBISS) ter priredil \xc5\xa1tevilne cerkvene in svetne pesmi. Objavil je muzikolo\xc5\xa1ko razpravo Musica perennis (COBISS) ter redigiral ve\xc4\x8d klavirskih skladb.'